Έκθεση Διοικητικού Συμβουλίου  – 30 Ιουνίου 2024 
 
18 
 
 
Συνεχιζόμενη δραστηριότητα  
Η Διοίκηση έχει αξιολογήσει την ικανότητα του τόσο του Ομίλου όσο και της Εταιρείας να συνεχίσουν τη δραστηριότητά τους. Η 
Διοίκηση, για την αξιολόγησή της έλαβε υπόψη τους κύριους επιχειρηματικούς κινδύνους του Ομίλου που απορρέουν κυρίως από 
το μακροοικονομικό περιβάλλον σε συνδυασμό με τη στρατηγική του Ομίλου, τη ρευστότητα και την κεφαλαιακή του θέση. Η 
Διοίκηση έλαβε υπόψη τα ακόλουθα: 
α. 
την ανθεκτική οικονομική ανάπτυξη το 2023, η οποία συνεχίστηκε κατά το πρώτο εξάμηνο του 2024 και τις 
προοπτικές θετικού ρυθμού αύξησης του ΑΕΠ μεσοπρόθεσμα, ο οποίος αναμένεται να παραμείνει πάνω από τον 
μέσο όρο της ευρωζώνης, κυρίως λόγω της εφαρμογής του Εθνικού Σχεδίου Ανάκαμψης και Ανθεκτικότητας 
(National Recovery and Resilience Plan, «RRP»), της εισροής ιδιωτικών επενδύσεων, της ιδιωτικής κατανάλωσης, 
της επιβράδυνσης του πληθωρισμού και της συμβολής των εξαγωγών στο ισοζύγιο τρεχουσών συναλλαγών, με 
ισχυρά έσοδα από τον τουρισμό συγκεκριμένα, 
β. 
την ανάκτηση της πιστοληπτικής ικανότητας του κράτους σε επίπεδο επενδυτικής βαθμίδας, μετά από περισσότερο 
από μια δεκαετία, από τρεις (3) μεγάλους οίκους αξιολόγησης, ήτοι S&P, Fitch και DBRS, γεγονός που αντανακλά τη 
συνετή δημοσιονομική πολιτική και την εφαρμογή μεταρρυθμίσεων που περιλαμβάνουν, μεταξύ άλλων, την 
αναδιάρθρωση του τραπεζικού τομέα, 
γ. 
την αναβάθμιση της κύριας θυγατρικής του Ομίλου, Τράπεζα Πειραιώς, σε επενδυτική βαθμίδα από τη Moody's 
Ratings, με την αναβάθμιση της αξιολόγησης των μακροπρόθεσμων καταθέσεων και του μη εξασφαλισμένου χρέους 
υψηλής εξασφάλισης συγκεκριμένα, ως αποτέλεσμα της επιτυχούς εξυγίανσης του ισολογισμού, της συνολικής 
βελτιωμένης δυναμικής της ποιότητας των στοιχείων ενεργητικού, της ισχυρής βασικής λειτουργικής κερδοφορίας 
με σταθερές προοπτικές και της αποτελεσματικής διαχείρισης του κόστους, σε συνδυασμό με την ενίσχυση των 
κεφαλαιακών δεικτών, 
δ. 
την αποτελεσματική διαχείριση του κινδύνου ρευστότητας του Ομίλου, με αποτέλεσμα την ισχυρή θέση ρευστότητας, 
όπως αποτυπώνεται στους δείκτες Κάλυψης Ρευστότητας (Liquidity Coverage Ratio, «LCR») στις 30 Ιουνίου 2024, 
καθώς και την εκτίμηση της Διοίκησης για την επίπτωση των σεναρίων προσομοίωσης ακραίων καταστάσεων, στο 
πλαίσιο της διαδικασίας Εσωτερικής Αξιολόγησης Επάρκειας Κεφαλαίου (Internal Capital Adequacy Assessment 
Process, «ICAAP») και της διαδικασίας Εσωτερικής Αξιολόγησης Επάρκειας Ρευστότητας (Internal Liquidity 
Adequacy Assessment Process, «ILAAP»), για τη θέση ρευστότητας του Ομίλου και για τους υποχρεωτικούς δείκτες 
ρευστότητας, 
ε. 
την κεφαλαιακή επάρκεια του Ομίλου, η οποία υπερέβη τον OCR - συμπεριλαμβανομένων και των Οδηγιών του 
Πυλώνα ΙΙ (P2G) - και τον δείκτη MREL του Ομίλου Πειραιώς, ο οποίος διαμορφώνεται σε επίπεδο που καλύπτει την 
τελική δεσμευτική απαίτηση MREL 27,9%, στις 30 Ιουνίου 2024, proforma για την επιτυχή έκδοση πράσινου 
ομολόγου υψηλής εξοφλητικής προτεραιότητας τον Ιούλιο 2024 και την ελάφρυνση των RWAs που θα ολοκληρωθεί 
κατά την προσεχή περίοδο και αφού ληφθεί υπόψη η αναθεωρημένη βαθμίδα πιστωτικής ποιότητας («CQS») του 
εξωτερικού οργανισμού αξιολόγησης πιστοληπτικής ικανότητας ICAP-CRIF («ECAI»). Εκτιμάται ότι για τους 
επόμενους 12 μήνες οι δείκτες κεφαλαιακής επάρκειας του Ομίλου και ο δείκτης MREL, θα παραμείνουν υψηλότεροι 
από τα ελάχιστα απαιτούμενα εποπτικά επίπεδα,  
στ. την πιθανότητα φυσικών καταστροφών ως αποτέλεσμα της κλιματικής αλλαγής και τη συνεχόμενη γεωπολιτική κρίση 
στη Μέση Ανατολή και την Ουκρανία, οι οποίες ενέχουν σημαντικούς κινδύνους. Οι δραστηριότητες του Ομίλου στην 
Ουκρανία περιλαμβάνουν ένα χρηματοπιστωτικό ίδρυμα, την JSC Piraeus Bank ICB, καθώς και επενδύσεις σε 
ακίνητα που αντιπροσωπεύουν περίπου το 0,2% του συνόλου των ενοποιημένων περιουσιακών στοιχείων της 
Εταιρείας στις 30 Ιουνίου 2024,